Detre Csaba: TÉZISEK A KOZMOSZRÓL
A 2010. július 31-i Bajnai Filozófiai Pikniken tartott előadás vázlata
Bevezetés:
A leíró tudományok túl determinatívok, terminusai mágikussá válnak, ezért a kozmikus filozófia fogalmainál alkalmazhatatlanok. Az emberi nyelvek jelrendszere, fogalmi megkülönböztetései nagyon hiányosan alkalmazhatók a Kozmosz leírásához. Új kozmikus szemantika-szemiotika kidolgozásának szükségessége. Az életemből még rendelkezésre álló időben törekedni fogok egy kozmikus nyelvezet kialakítására.
A nem-kielégítő szemiotikai helyzet miatt e vázlatban a szinonímák sokaságát kell használnom. (A szinonímák egyenlőségi jellel feltüntetve.)
1.) A Világ rendszerhalmaz: Végtelen halmazok végtelen halmaza.
(= cca. CANTOR: Isten)

A rendszerhalmaz minden (egyes) része összefügg a többi résszel.
Összefüggés: genetikai összefüggés, kölcsönhatás. A Világ minden (egyes) része ”vérrokonságban” áll az összes többivel.

2.) A Világ részeinek determinációja:
Öt-dimenziós egyetlen világ.
A Világ részeinek meghatározásához 5 adat=karakter=dimenzió szükséges.

Bármely világrész=rendszer=minőség determinációja, meghatározó adatai (5 adat):

A. (Az 1., 2., 3. adat, dimenzió) Az euklidészi térben elfoglalt helyzete: Az x-y-z koordináták által meghatározott 3 dimenzió.
B. (Ez a 4. adat, dimenzió) Mikor volt=van=lesz az A. helyzetben?, az Idő dimenziója.
(Ez a 4. dimenzió)
5. Mi volt=van=lesz ott az 1-3. dimenzióban + abban az időben: Minőség!
(Ez az 5. adat, dimenzió.) Minden minőség magában hordozza fejlődéstörténetét,
az Időt + a kölcsönhatási rendszerét. Minden minőség=rendszer=világrész a fejlődéstörténetével együtt az, ami.
A fejlődéstörténet megjelenítése:
A fejlettség. Minden létező fejlődik, minden létező=világrész elhelyezhető egy egységes fejlettségi skálán, amely kétirányú: 1. Magas rendűség 2. Alacsony rendűség. Meghatározója: a létező=rendszer=világrész kölcsönhatási intenzitása. Az egész emberi ismerethalmaz bizonyítja, hogy az Emberi Társadalom a legmagasabb rendű létező a Világban, amelynek kölcsönhatási szférája minden másnál nagyobb=számosabb. (v.ö. Πρωταγορας)

A magasabb-alacsonyabb rendűséget a kölcsönhatási intenzitása = mozgásmennyiség = isteni lényeg mennyisége a rendszerben határozza meg. Az Egységes Rendszerhalmaz = Világegész kölcsönhatásmennyisége = összmozgásmennyisége állandó = univerzális konstans. (v. ö. Descartes: Principia Philosophiae.) A kölcsönhatás(mozgás)-mennyiség a Világ egyes részeiben növekszik, ezek a Progresszív Részek, míg más részekben csökken, ezek a Regresszív Részek.
Megjegyzés:
A kölcsönhatás (=mozgásmennyiség) áramlásszerű változásai az Egységes Rendszerhalmazban úgy tűnnek fel a konkrét rész-halmazokban, mint a termodinamika törvényei, de akár mint a közlekedő-edényekhez kapcsolódó törvényszerűségek.
Tekintettel arra, hogy empirikusan bizonyított az Ember Legmagasabb Rendűsége, ebből következik, hogy a kölcsönhatás(mozgás) mennyiség nem kaotikusan akkumulálódik, hanem Egyetlen irányban, az Ember Irányában (és/vagy azon Túl, azaz Belőle), és az Összes Többi Irányban csökken, amiért a Világban a Regresszió a domináns. (v. ö. Detre 1986, M. Fil. Szemle, 1986/3-4, vide: www.filozofiaivitakor.hu/Detre személyes lap, lásd: ”Tagok”)
Tehát a kölcsönhatás összessége  (=mozgásmennyiség) az, ami az Univerzumot végtelen sokféleképpen mozgatja. Ez az a Mindenható Dinamizmus, amely az Univerzumot, mint totalitást „végső soron” determinálja, kreálja, evolválja.
Az Emberi Tudat mint Egyetlen Szubjektum adekvát módon tükrözi az Univerzális Rendszerhalmazt. Az adekvát tükrözés bizonyítéka az „Intelligent Design” a hegeli „Alles was ist, ist vernünftig” elv. Az Ember értelmet lát a Világban.
Az már pszüchotypus, neveltetés, életmód, léthelyzet, stb. stb. függvénye, hogy a kozmikus dinamizmust elkülöníti-e valaki mint második szubsztanciát, sőt mint „Istent” a genetikailag egyetlen és egységes Rendszerhalmaz felé helyezi-e. Pedig mint az előzőekből kitűnik, a Fejlődés=Evolúció=Kreáció az Egyetlen Rendszerhalmaz Belső Dinamizmusa, a Kölcsönhatási Rendszer által Belülről Törvényszerűen Kicsiszolt Racionális Mintázat, s a Rendszerhalmaz nincs korlátlanul kiszolgáltatva  egy föléje helyezett Faktornak. (A Világot Megkettőző Mindenható Istennek.)
Ez a feltételezés ellentmond a Mindenható és Korlátlan Emberi Szellemnek, amely OKSÁGILAG feltárja a Rendszerhalmazt, s beépíti azt Potenciálisan Végtelen Kölcsönhatási Szférájába. A Homo sapiens kauzálisan gondolkodik, s ez a kauzális gondolkodás maga a tudomány gyakorlata. A vallások nem-oksági világmodelljei a Homo sapiens előtti ősemberi szellemi állapot maradványai.
